कानून की जानकारी हर व्यक्ति को होना बेहद जरूरी: बंसल
दतिया| कानून की जानकारी हर व्यक्ति को होनी चाहिए। यही उद्देश्य जिला विधिक सेवा प्राधिकरण का हैं। शिविरों के माध्यम से लोगों को कानून की जानकारी हो, वह अपने अधिकार जाने, अपने अधिकारों के संरक्षण के लिए आवश्यक कदम उठाएं शिविर लगाने का यही उद्देश्य है। यह बात जिला रजिस्ट्रार एवं जिला विधिक सेवा प्राधिकरण के सचिव राकेश बंसल ने कही। वह ग्राम जिगना में विधिक साक्षरता शिविर को संबोधित कर रहे थे।जिला एवं सत्र न्यायाधीश मीना सिंह के निर्देशन में लगे शिविर में मुख्य अतिथि श्री बंसल ने लोगों को महिला संरक्षण अधिनियम, बाल संरक्षण अधिनियम, पीसीसीपी एनडीटी एक्ट आदि का जानकारी दी। शिविर को अधिवक्ता संघ के सचिव मनोज सिंह चौहान, जिगना थाना प्रभारी संतोष शर्मा , जिला विधिक सहायता अधिकारी दीपक शर्मा, अनुज सिंह बुन्देला, बृजेन्द्र श्रीवास्तव ने भी संबोधित किया। थाना प्रभारी श्री शर्मा ने कहा कि पुलिस हर वक्त लोगों की मदद के लिए तैयार हैं। कार्यक्रम में प्रभू दयाल मिश्रा,रविन्द्र सिंह परमार,बनमाली मिश्रा,अमन मिश्रा,सतीश मिश्रा, वीरेंद्र सिंह परमार, धनसिंह विश्वकर्मा आदि प्रमुख रूप से उपस्थित रहे।
hin_Deva hin_Deva